## Zakon o Hrvatskoj garancijskoj agenciji

### NN 29/1994 (11.4.1994.), Zakon o Hrvatskoj garancijskoj agenciji

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O HRVATSKOJ GARANCIJSKOJ AGENCIJI

Proglašavam Zakon o Hrvatskoj garancijskoj agenciji, koji je donio Zastupnički
dom Sabora Republike Hrvatske na sjednici dana 24. ožujka 1994. godine.

Broj : PA4-43/1-94.

Zagreb, 31. ožujka 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o Hrvatskoj garancijskoj agenciji

Članak 1.

(1) Ovim Zakonom osniva se Hrvatska garancijska agencija sa ciljem unapredivanja
i razvoja malih i srednjih privatnih poduzeća i obrtnika (u daljnjem tekstu:
Agencija) kao posebna financijska institucija.

(2) Agencija iz stavka 1. ovoga članka posluje pod nazivom: Hrvatska
garancijska agencija.

(3) Skraćeni naziv Agencije je HGA.

(4) Sjedište Agencije je u Zagrebu.

(5) Agencija je pravna osoba. Svojstvo pravne osobe stječe upisom u
sudski registar.

Članak 2.

(1) Osnivač Agencije je Republika Hrvatska, koja jamči za obveze Agencije.

(2) Osnivački kapital Agencije osigurava se u proračunu Republike Hrvatske
i iznosi 5.000.000 DEM koji se uplaćuje u domaćoj valuti po srednjem tečaju
Narodne banke Hrvatske na dan uplate.

(3) Republika Hrvatska uplaćuje 20% osnivačkog kapitala u 1984. godini.
Preostali dio osnivačkog kapitala Republika Hrvatska uplatit će kako slijedi:
1995. godine 30% iznosa osnivačkog kapitala 1996. godine 30% iznosa osnivačkog
kapitala 1997. godine 20% iznosa osnivačkog kapitala

Članak 3.

(1) Sredstva za poslovanje i rad Agencija pribavlja iz proračuna Republike
Hrvatske i obavljanjem djelatnosti Agencije.

(2) Za obavljanje djelatnosti iz članka 4. stavka 2. ovoga Zakona Agencija
može pribavljati sredstva i iz drugih izvora.

(3) Agencija se može zaduživati u zemlji i inozemstvu uz prethodnu suglasnost
Vlade Republike Hrvatske

Članak 4.

(1) Ciljevi su Agencije potpora osnivanju i razvoju malih i srednjih
privatnih poduzeća i obrtnika (u daljnjem tekstu: malih poduzetnika).

(2) Djelatnost Agencije: - izdavanje garancija za kredite koje su banke
i štedionice odobrile malim poduzetnicima, - dodjeljivanje financijske
potpore za smanjenje troškova kredita odobrenih malim poduzetnicima od
strane banaka i štedionica.

(3) Vlada Republike Hrvatske svojim programima utvrđuje kriterije i
uvjete za obavljanje djelatnosti iz stavka 2. ovoga članka a u okviru raspoloživih
sredstava.

Članak 5.

Statutom Agencije određuju se mjerila za utvrđivanje statusa malih i
srednjih poduzeća u smislu ovoga Zakona.

Članak 6.

(1) Garancije iz članka 4. ovoga Zakona Agencija izdaje bankama i štedionicama.

(2) Sredstva potpore iz članka 4. stavka 2. alineje 2. ovoga Zakona
Agencija uplaćuje bankama i štedionicama.

Članak 7

(1) Agencija je neprofitna institucija.

(2) Ukoliko se poslovanjem Agencije ostvari dobit, cjelokupni iznos
dobiti ostaje u Agenciji i upotrijebit će se za ostvarivanje ciljeva Agencije.

Članak 8.

Agencija ne plaća porez iz dobiti.

Članak 9.

Tijela Agencije su Nadzorni odbor i Odbor direktora. Zadaće i ovlasti
tih tijela ureduju se ovim Zakonom i Statutom.

Članak 10.

(1) Nadzorni odbor ima 7 članova.

(2) Predsjednika i članove Nadzornog odbora imenuje Vlada i to:

- jednog predstavnika Ministarstva financija,

- dva predstavnika Ministarstva gospodarstva,

- jednog predstavnika Ministarstva rada i socijalne skrbi,

- te po jednog predstavnika Hrvatske kreditne banke za obnovu, Hrvatske
obrtničke komore i Hrvatske gospodarske komore, na njihov prijedlog.

(3) Mandat članova Nadzornog odbora traje 4 (četiri) godine. Član Nadzornog
odbora može biti ponovno biran u Nadzorni odbor.

(4) Vlada Republike Hrvatske može razriješiti svakog člana Nadzornog
odbora ili cijeli Nadzorni odbor kada ocijeni da Nadzorni odbor ili pojedini
njegovi članovi ne provode politiku Agencije u skladu s odredbama ovoga
Zakona.

(5) Nadzorni odbor donosi odluke natpolovičnom većinom glasova ukupnog
broja članova Nadzornog odbora.

(6) Članovi Nadzornog odbora mogu se izjasniti o predloženim odlukama
i pismenim putem.

(7) Nadzorni odbor može donijeti odluku na temelju pismenog izjašnjenja
članova ako ni jedan član Nadzornog odbora nije uložio prigovor ili glasovao
protiv.

Članak 11.

(1) Nadzorni odbor donosi odluku o:

a) dodjeljivanju prokure i punomoći za zastupanje,

b) kupnji, prodaji ili terećenju nekretnina u vlasništvu Agencije,

c) zaduživanju Agencije,

d) svim bitnim pitanjima vezanim uz provedbu poslovne politike i ostvarivanju
ciljeva Agencije. Koja su to biti pitanja vezana uz poslovnu politiku i
ciljeve Agencije odreduje Nadzorni odbor.

(2) Nadzorni odbor donosi statut Agencije i poslovnik svom radu, te
usvaja poslovnik o radu Odbora direktora,

(3) Nadzorni odbor najmanje tromjesečno raspravlja o rezultatima poslovanja
Agencije, odlučuje o unapređivanju rada i učinkovitosti poslovanja te o
tome podnosi izvještaj Vladi Republike Hrvatske,

(4) Odluke iz stavka 1. pod b) i c) ovoga članka kao i statut Agencije
Nadzorni odbor donosi uz suglasnost Vlade Republike Hrvatske ,

(5) Godišnje izvješće Agencija podnosi Saboru Republike Hrvatske.

Članak 12.

(1) Odbor direktora sastoji se od dva ili više članovova. Članove Odbora
direktora imenuje i opoziva Nadzorni odbor.

2) Odbor direktora vodi poslovanje i upravlja imovinom Agencije, ukoliko
nije drukčije propisano ovim Zakonom ili Statutom Agencije. Odbor direktora
donosi odlulke jednoglasno.

(3) Agenciju zastupaju dva direktora zajedno ili jedan direktor i jedan
generalni prokurist.

Članak 13.

(1) Prava i obveze članova Odbora direktora utvrđuju se uglavnom između
članova Odbora direktora i Agencije.

(2) U slučajevima iz stavka 1. ovoga članka Agenciju zastupa Nadzorni
odbor.

(3) Prava, obveze i odgovornosti zaposlenih u Agenci ostvaruju se sukladno
propisima o radu i kolektivnm ugovoru.

Članak 14.

Statut Agencije, na prijedlog Odbora direktora, donosi Nadzorni odbor
uz suglasnost Vlade Republike Hrvatske. Statutom se ureduje način rada
Agencije i sadržava osobito odredbe o:

1. unutarnjem ustrojstvu, broju i ovlastima direktora ovlaštenih djelatnika,

2. opisu poslova koje će Agencija obavljati,

3. mjerilima za utvrdivanje statusa malih i srednjih poduzeća,

4. tehničkom i financijskom nadzoru nad poslovanjem,

5. unutarnjem nadzoru u Agenciji,

6. drugim pitanjima značajnim za rad Agencije.

Članak 15.

Agencija prestaje s radom ako se to propiše zakonom.

Članak 16.

Ako odredbama ovoga Zakona nije odredeno drugčije na Agenciju se primjenjuju
odredbe zakona kojima je uredeno društvo s ograničenom odgovornošću.

Članak 17.

Vlada Republike Hrvatske osigurat će uvjete za osnivanje i početak rada
Agencije.

Članak 18.

Ovaj Zakon stupa na snagu osmoga dana od dana objave u "Narodnim
novinama".

Klasa: 450-02/92-01/01

Zagreb. 24. ožujka 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 29/1994-507